Aslaug Groven Michaelsen

**Aslaug Groven Michaelsen** (1926–2017) var en norsk skjønnlitterær forfatter, filolog (fagkrets engelsk, nordisk og spansk), litteraturforsker og kulturarbeider. Fra 1980 til 1996 var hun professor i nordisk litteratur ved Universitetet i Trondheim. Hun var gift med lektor mag.art. Per Michaelsen som var tilsatt ved latinskolen i Drammen (i dag Drammen videregående skole) og siden ved Hamar katedralskole.

## Romaner, essays, erindringsbøker
Hun debuterte med romanen *Draugen ler* i 1953, om streberen Olav Aure. Gjennombruddet kom med Bryllupet på «Arken», 1955, som skildrer et kunstnermiljø og de konflikter som kan oppstå mellom kunstneren og «borgeren». Samme år holdt hun foredraget «Abraham i sandkassa eller misforstått aktivitet» som siden ble trykt i essaysamlingen *Korsvei* (1964).

*[[Som rever blant ruiner]]* (1959) berører religiøse problemstillinger. *Hvor svalene bor* fra 1961 skildrer livet i en studentbrakke. Essaysamlingen *Korsvei* omhandler noen av Aslaug Groven Michaelsens mest sentrale problemstillinger. *De som var 14* (1968) skildrer representanter for den generasjonen som opplevde å få ungdomstida preget av annen verdenskrig. Serien av erindringsbøker, som begynner med *Atta i kunstnerhuset*, kaster lys over Groven Michalsens egen bakgrunn og miljø, med  nærbilder av bl.a. Ingeborg Refling Hagen (som var søster av hennes mor, Ragna) og av faren, komponisten Eivind Groven. Den siste boka i serien på i alt 7 bøker, *Bestemor blir pendler*, kom i 2008. 6. bind avsluttes med en oversikt over produksjonen og  en kortfattet presentasjon av forfatterskapet fram til utgivelsesåret. Jf. "Ild igjen" s.309-14.

## Suttungarbeid
Aslaug Groven Michaelsen samarbeidet i mange år med sin mors søster Ingeborg Refling Hagen om hennes kulturarbeid Suttung i Oslo og på Tangen. I 1950 var hun med på å grunnlegge den første barnesuttunggruppa på Simensbråten i Oslo.(Se Ingeborg Refling Hagens bok *Løftet må holdes*.) Groven Michaelsen har også drevet lesesirkler og har holdt innledninger til, og vært instruktør ved, Suttungteateret. Flere av hennes innledningsforedrag ved Suttungteaterets forestillinger er utgitt i bokform under samletittelen *Velkommen til samarbeid*. Etter Refling Hagens død var Groven Michaelsen sentral i teaterets videre drift. Hun bidro også til etableringen av Ingeborgmuseet på Tangen og forlaget Krystalline.

## Forskning
Hennes innsats som forsker har særlig vært konsentrert om Henrik Wergelands diktning, men tar også for seg blant andre Hans E. Kinck, Henrik Ibsen, Gunnar Heiberg og Rolf Jacobsen. Avhandlingen *Den gyldne lenke* (1977) drøfter romantikkbegrepet og setter det inn i et litteraturhistorisk og idehistorisk perspektiv. Med forankring i moderne spansk litteraturteori gir Groven Michaelsen dertil  analyser av tekster fra nordisk romantikk, av N.F.S. Grundtvig, Carl Jonas Love Almquist og Henrik Wergeland med hovedvekt på den siste. Undersøkelsen av Henrik Wergelands *[[Jan van Huysums Blomsterstykke]]* er spesielt omfattende og nyskapende. Hun har også gjort et pionérarbeid med sine studier i Wergelands farsediktning. I *Forfatternes litteraturhistorie* og siste utgave av *[[Norsk biografisk leksikon]]* er hun ansvarlig for bidragene om Hans E Kinck.

## Bibliografi (et utvalg)
### Romaner
:*Draugen ler* – 1953 
:*[[Bryllupet på «Arken»]]* – 1955 
:*[[Som rever blant ruiner]]* – 1959 
:*Hvor svalene bor* – 1961 
:*De som var 14* – 1968 
:*Mathias Orre som jeg kjente ham* – 1969 
:*Gjør det, mamma!* – 1981 
:*Lektor i tre stadier* – 1983 
:*Havfruen og hjulet* – 1987

### Noveller
:*En annen kvinne* – 1974 

### Skuespill
:*Berg et tre, lille ordfører* – 1994 

### Barnebøker
:*Even gutt og Betsy jente* – 1997

### Essays
:*Korsvei* – 1964 
:*Kjetterier om diktning og sannsynlighet* – 1969 
:*På vegne av livet* – 1971 
:*Kjetterier om vitenskapens mytologier* – 1982 
:*Kunstverket spøker* – 1993 
:*Til minne om en velferdstat* – 1996.

### Memoarer
:*Atta i kunstnerhuset* – 1988 
:*Fakkelen* – 1990 
:*Den gyngende bro* – 1993 
:*Pegasus på vårslepp* – 2000
:*Skjebneår* – 2002
:*Ild igjen!* – 2004
:*Bestemor blir pendler* – 2008

### Avhandlinger

:*Den gyldne lenke. Norsk litteraturutvikling og det harmoniske imperativ* –  1977 (Inneholder bl.a. en grunnleggende analyse av Wergeland:*Jan van Huysums Blomsterstykke*)
:*Ibsens Bygmester Solness som tidsdiagnose* – 1982 
:*En plassering av Gunnar Heibergs ungdomslyrikk* – 1983 
:*En undersøkelse av Henrik Wergelands farsediktning* (3 bind) – 1987-2002
:*Ingeborg Refling Hagen som teaterbygger* – 1990 
:*Pressekritisk tradisjon i norsk dramatikk* – 1995

## Litteratur
* Gunnar A. Steen (red.): *Apalen – festskrift til Aslaug Groven Michaelsen*. Tangen, 1997.
Inneholder bibliografi.
* "Bryllupet på "Arken" en mytopoetisk roman fra 1950-årene", i "Apalen" s. 63-132. museet 1997

## Referanser


## Kilder
* «Sterk og ren av hjertet : Aslaug Groven Michaelsen 1926-2017) er gått bort». Vigdis Ystad i *Klassekampen* 24. november 2017

## Eksterne lenker
* 
* 
*